Toimittaja Johanna Korhonen on ollut aktiivinen mediassa ja somessa: hän on syyttänyt jo kahden vuoden ajan Helsingin piispa Teemu Laajasaloa talousepäselvyyksistä ja jopa väärennetyistä luottokorttikuiteista. Julkinen piispajahti on jatkunut helkutin pitkään ja varsin päämäärätietoisesti.

Ulkopuolinen tarkastaja tutki Korhosen väitteet ja Helsingin seurakuntayhtymän kirjanpidon jo maaliskuussa 2018. Tarkastuksen tulos oli, että kaikki on kirkon osalta kunnossa. Korhosen epäily oli siis turha ja väitteet vähintäänkin horjuvia. Oman firmansa huonosta taloudenpidosta – joka sinänsä Korhoselle ei kuulu – piispa sai kyllä 20 päiväsakkoa.

Havahduin Korhosen toimintaan samoihin aikoihin. Yle oli pyytänyt minua kommentoimaan luottokorttikeissiä mediaan. Tuossa haastattelussa pohdin, että pitäisikö Korhosen pyytää piispalta anteeksi julkisia epäilyjään, jotka osoittautuivat aiheettomiksi.

Pian sain Korhoselta yksityisviestin Facebookissa Viestipyynnöt-kansioon. En tunne Korhosta lainkaan, mutta hän oli päättänyt lähestyä minua viestillä:

Tämä viesti tuntui minusta hämmentävältä. Ventovieras toimittaja ja kirkon luottamushenkilö käyttää Facebookin yksityisviestiä vaikuttaakseen asiantuntijan mielipiteeseen mediassa.

Vastasin Korhoselle näin:

Unohdin koko keskustelun, kunnes nyt syyskuussa näin kiinnostavan uutisen: Johanna Korhonen on toimari kustantamo Maahengessä, jolla on 30 000 euroa ulosotossa. Miten kummassa on päässyt käymään näin, kun Korhonen näyttää arvostavan huolellista taloudenhoitoa?

Korhonenhan arvostaa huolellista taloudenpitoa niin paljon, että kahden vuoden ajan hänen kaikki blogipostauksensa Kotimaa24-sivustolla ovat käsitelleet vain yhtä asiaa, piispa Teemu Laajasaloa. Listataanpa kaikkien postausten otsikot elokuusta 2017 eli siitä asti kun Laajasalo astui pestiinsä:

Piispa ja asiakkaat – Miksi Laajasalon talousasiat on syytä selvittää 18.09.2017 Kysymykseni Teemu Laajasalolle 25.02.2018 Laajasalon asioiden selvittely etenee 02.03.2018 Luottokorttiselvitys jäi puolitiehen 03.04.2018 Piispa ja asuntoetu – miksi epäselvyydet on syytä selvittää 13.11.2018 Piispat ja asuminen 2: selviä ja epäselviä asioita 06.01.2019 Luottamushenkilön valtuuksista 19.03.2019 Huomioita Laajasalon tuomion kapitulikäsittelyä varten 03.05.2019 Muistio Helsingin hiippakunnan taloudesta 08.05.2019 Jatkokertomus ”Helsingin omat säännöt”: kapituli korotti palkkojaan muun Suomen yli 24.06.2019

Korhosen blogi siis on käsitellyt kahden vuoden ajan pelkästään Laajasaloa, ja aina varsin kriittisessä sävyssä. Toki hän muistuttaa olevansa puolueeton luottamushenkilö ja ilmeisen epäitsekkäällä asialla.

Jos Korhonen on käsitellyt Laajasalon tekemisiä yksityiskohtaisesti kahden vuoden ajan, hän on tietenkin jostain kerännyt taustatietoja. Päätin ottaa yhteyttä piispan erityisavustajaan Satu Huttuseen ja kysyä, paljonko Korhonen on kirkkoa työllistänyt pyytäessään erilaisia selvityksiä. Kirkossahan on monta instanssia enkä ole kunnolla selvillä niiden hierarkioista ja rooleista. Ajattelin, että piispan erityisavustajalla saattaisi olla tieto esimiestään koskevista tietopyynnöistä.

Sain Huttuselta listan Korhosen tietopyynnöistä, ja nyt vasta kiinnostuinkin. Sieltä löytyi hiivatti soikoon minun nimeni! Kopioin saamani listan Korhosen tietopyynnöistä julkiseen Drive-taulukkoon, joten voit tsekata faktat sieltä. En tehnyt saamiini tietoihin muita muutoksia kuin korostin oman firmani nimen ja lisäsin järjestysnumerot.

Korhonen on siis halunnut tietää viime tammikuussa, olenko laskuttanut kirkkohallitusta. Hän on ilmeisesti pohtinut, käyttääkö Laajasalo minun kriisiviestintäpalveluitani. (Oikea vastaus: ei käytä eikä ole käyttänyt. Olen kyllä pitänyt puheenvuoroja kirkon Viestintäpäivillä ja Kirkkopäivillä, mutta ne ovat olleet puheenvuoroja sadoille osallistujille.)

Minut on siis sekoitettu juttuun vastoin tahtoani. Ensin Korhonen puuttuu asiantuntijalausuntooni ja seuraavaksi hän yrittää luodata, olenko tehnyt kriisiviestintäkonsultaatiota jollekulle.

Erityisen kiinnostava on Korhosen tietopyyntöjen määrä: niitä oli yhteensä 48 kappaletta eli keskimäärin yksi per joka toinen viikko kahden vuoden ajan. Me kaikki voimme pohtia, kuinka intensiivinen ihmisen pitää olla, jos hän omistaa elämästään kaksi vuotta tälle asialle.

En tajunnut pyytää listaa siitä, montako tietopyyntöä Korhonen on tehnyt edellisestä piispasta, Irja Askolasta. Tässä olisi tutkivan journalismin paikka: onko Korhonen aktivoitunut vasta Laajasalon aikana?

Päätin katsoa läpi Korhosen julkiset Facebook-päivitykset kahden vuoden ajalta. Monikohan niistä käsittelee Laajasaloa?

No piispajahtipäivityksiä oli 54 kappaletta. Siis jälleen keskimäärin yksi kahden viikon välein. Koostin nämäkin Korhosen FB-päivitykset julkiseen Drive-dokumenttiin. (Hirveä urakka, btw. Tässä vaiheessa päätin, etten todellakaan ryhdy katsomaan Korhosen mahdollisia Linkedin- tai Twitter-päivityksiä kahden vuoden ajalta. En jaksaa kaivaa enempää, joten jääköön niiden tilien mahdolliset Laajasalo-päivitykset tutkivien journalistien hommaksi.)

* * *

Tänään tarinasta täyttyi seuraava sivu: Iltalehti uutisoi Johanna Korhosen johtamasta Maahenki-kustantamosta, joka on jättänyt kirjatulot tilittämättä. Niinpä ortodoksisen kirkon kirkollishallitus on irtisanonut sopimuksen.

En tykkää yhtään tämänkaltaisesta toiminnasta. Meillä on käsissämme pata ja kattila -ihminen, joka käyttää kaksi vuotta aikaansa toisten talousasioiden vatvomiseen, vaikka samaan aikaan oma yhtiö on aivan holtittomassa kunnossa. En arvosta sitäkään, että Korhonen ei ole oikaissut vanhoja blogipostauksiaan, vaan siellä on yhä näkyvissä virheellisiksi osoitetut syytökset esimerkiksi väärennetyistä kuiteista.

Voinemme pohtia hieman Korhosen motiiveja. Hän itse sanoo olevansa luottamushenkilönä huolissaan talousasioista, mutta missä määrin tämä on uskottavaa? Hän ei ollut yhtä huolissaan edellisen piispan Irja Askolan viinilaskuista, eikä hän ole lainkaan huolissaan oman firmansa raha-asioista.

Jos Korhosen motiivina ei näytä olevan aito välittäminen talousasioista, niin mikä mahtaa olla Korhosen oikea motiivi tähän kaksivuotiseen Laajasalo-kaiveluun? Voisiko kyse olla siitä, että hän oli Laajasalon vastaehdokkaan kampanjapäällikkö piispanvaaleissa?

Johanna Korhonen, jätä jo se piispa rauhaan, jooko? Tiedän että sua harmittaa se, kun omasta suosikista ei tullut piispaa, mutta tää on jo noloa meidän kaikkien mielestä. Sä olet käyttänyt kaksi vuotta tähän myyräntyöhön, joten olisiko nyt aika hankkia uutta sisältöä elämään?

* * *

Disclaimer: Olen eronnut kirkosta, joten minulle on samantekevää, mitä siellä päätetään ja keitä siellä on toimijoina. En tunne Johanna Korhosta lainkaan ja Teemu Laajasalon tunnen vain moikkaustasolla ja yleisistä seminaaritapahtumista. Laajasalo on ollut maksavana asiakkaana meillä Retoriikan kesäkoulussa muutaman kerran aiempina vuosina muiden 300 seminaariosallistujan joukossa. Itse en kuitenkaan omista Retoriikan kesäkoulusta palastakaan eikä minulla ole siellä hallitusroolia, vaan toimin RKK:ssa apulaisrehtorina eli käytännössä advisorina.

* * *

Edit 9.10.2019 klo 23.55: Tarkensin kirkollishallituksen kohdalle, että kyse on ortodoksisen kirkon kirkollishallituksesta.

Edit 10.10.2019 klo 9.45: Tarkensin tekstiin, että Korhonen on Maahengen toimitusjohtaja. Aiempi sanamuoto ohjasi turhaan siihen tulkintaan, että Korhonen olisi omistaja.

Edit 10.10.2019 klo 21.55: Lisätty Korhosen tukijan Samuli Suonpään toivomuksesta Laajasalon saamien päiväsakkojen määrä.